Á síðasta ári luku 15 nemendur við framhaldsnám í samvinnu við Rafal . 3 luku rafmagnstæknifræði , 3 kláruðu rafiðnfræðing , einn rafvirkjameistara , einn rafvirkja / veitumeistara , einn rafveituvirkjanameistara og 6 rafvirkjann . Síðan eru þrír að auki í rafvirkjanámi í tengslum við Rafal . Með þessu eflir Rafal tengslin milli náms og vinnu og nemendur fá tækifæri til að kynnast starfsvettvangi áður en námi lýkur . Lokaverkefnin eru einnig tengd starfsvettvangnum í gegnum Rafal og þannig koma nemendur betur undirbúnir og fróðari um hvað bíður þeirra að námi loknu . Jakob Brynjar Sigurðsson lauk rafmagnstæknifræði með verkefni um hraðhleðslustöð fyrir rafbíla . Markmið verkefnisins var að hanna hraðhleðslustöð fyrir rafbíla sem hægt er að flytja milli staða og auka þar með tímabundna hleðslugetu viðkomandi staðar . Í verkefninu er farið í fræði tengd rafhlöðunni þar sem hleðsluaðferðir og rafhlöðutækni er kynnt . Fjallað er um þann aflbúnað sem hönnunin þarfnast og varan hönnuð í samræmi við hann . Farið er í gegnum hönnunina á vörunni og teikningasett lagt fram . Árni Rúnar Benediktsson lauk rafmagnstæknifræði með verkefni um ástandsmælingu á afl - og dreifispennum . Í verkefninu er fjallað er um ástandsmælingar á afl - og dreifispennum . Farið er yfir undirstöðuatriði spenna , uppbyggingu þeirra og virkni . Fjallað er um niðurstöður könnunar á vegum CIGRÉ á helstu orsökum bilana í spennum . Ræddar eru þær helstu raffræðilegu mælingar sem hægt er að gera á spennum og leiðbeiningar eru veittar um hvernig best sé að framkvæma þær . Olgeir Halldórsson lauk rafmagnstæknifræði með verkefni um áhrif LED-lýsingar í gatnalýsingu á raforkugæði í dreifikerfinu . Niðurstaðan í meginatriðum var sú að LED-lýsing hefur betri áhrif á dreifikerfið en hefðundin lýsing . Jakob , Árni Rúnar og Olgeir fengu allir fyrstu einkunn fyrir sín lokaverkefni . Rafal þakkar nemendunum samstarfið og óskar þeim til hamingju með árangurinn hver á sínu sviði og velfarnaðar í starfi og leik .